ระดมกู้โอนปั๊มเงิน2ล้านล้านบาท พยุงเศรษฐกิจ
ครม. เห็นชอบให้ คลัง ธปท. ออก พ.ร.บ. และ พ.ร.ก. ระดมกู้โอนปั๊มเงิน2ล้านล้านบาท พยุงเศรษฐกิจ
7 เม.ย. 2563

นายอุตตม สาวนายน รมว.คลัง เปิดเผยว่า คณะรัฐมนตรีเห็นชอบให้ กระทรวงการคลังออกพระราชกำหนด (พ.ร.ก.) กู้เงินเพื่อการเยียวยาและดูแลเศรษฐกิจวงเงิน 1 ล้านล้านบาท โดย 6 แสนล้านบาท ใช้เพื่อการสาธารณสุข และอีก 4 แสนล้านบาท เพื่อดูแลเศรษฐกิจและสังคม โดย พ.ร.ก. จะมีผลบังคับใช้เดือน เม.ย. นี้ และเดือน พ.ค. เริ่มกู้เงินได้
นอกจากนี้ ยังให้คลังออก พระราชบัญญัติ (พ.ร.บ.) โอนเงินงบประมาณ 8 หมื่นล้านบาท ถึง 1 แสนล้านบาท โดยจะเสนอเสนอให้ ครม. เห็นชอบ และเสนอสภาต่อไป เพื่อให้ได้ในเดือน มิ.ย. 2563
นอกจากนี้ ครม. ยังเห็นชอบให้ ธนาคารแห่งประเทศไทย (ธปท.) ออก พ.ร.ก. ออกเงินกู้ซอฟท์โลน ให้ผู้ประกอบการ 5 แสนล้านบาท และ พ.ร.ก.ดูเสถียรภาพการเงินตั้งกองทุนซื้อตราสารหนี้เอกชน 4 แสนล้านบาท
นายอุตตม กล่าวว่า มาตรการทั้งหมดทำให้เศรษฐกิจดีขึ้นจากผลกระทบโควิด-19